মাটিতে, মানুষ ও পশুর পায়খানায় C.tetani থাকে। তবে এটা এমনিতে শরীরে সংক্রমিত হয় না। শরীরের কোন জায়গায় ক্ষত সৃষ্টি হলে সেই ক্ষতের মাধ্যমে যদি C.tatani প্রবেশ করে তবে ধনুষ্টঙ্কার হয়। এরা ক্ষতস্থান থেকে রক্ত ও লসিকার মাধ্যমে সাড়া শরীরে ছড়িয়ে পড়ে। ক্ষত হওয়ার পর উপসর্গ দেখা দিতে সাধারণত কয়েক মাস সময় লাগতে পারে তবে গড়ে ৮ দিনের মত সময় লাগে। নবজাতকের ক্ষেত্রে তা গড়ে ৭ দিনের মত সময় লাগে। একটা অণুজীব শরীরে প্রবেশ করলেই রোগ সৃষ্টি করবে এমনটি কিন্তু না। প্রত্যেক অণুজীবের নিজস্ব উপাদান থাকে যার মাধ্যমে সে রোগ সৃষ্টি করে যাকে ইংরেজিতে বলে virulence factor. তো C.tetani এর ক্ষেত্রে সে উপাদানটি হলো একটি টক্সিন যার নাম টিটানোস্পাসমিন(Tetanospasmin)। আমাদের শরীরের পেশী সংকোচন করে এসিটাইলকোলিন। ইন্হিবিটোরি নিউরোট্রান্সমিটার এসিটাইলকোলিনকে শরীরে ছড়িয়ে পড়তে বাধা দেয়। ফলে পেশী স্বাভাবিক অবস্থায় থাকে। কিন্তু টিটানোস্পাসমিন ইন্হিবিটোরি নিউরোট্রান্সমিটারকে ছড়িয়ে পড়তে বাধা দেয়। ফলে শরীরে অস্বাভাবিক পেশী সংকোচন দেখা দেয়।